༈ གློ་བོ་ཆོས་རྗེ་ཡོན་ཏན་ཆོས་རྒྱལ་ལ་བསྟོད་པ།
༄༅། །ན་མོ་གུ་ར་ཝེ། ཡོན་ཏན་རི་དབང་གཞན་ལས་ཆེར་མཐོ་ཞིང་། །ཆོས་ཚུལ་རོལ་
མཚོའི་དབུས་ནས་མི་གཡོ་བར། །རྣམ་རྒྱལ་ཐར་པའི་སྒོ་བརྒྱ་འབྱེད་མཛད་པ། །ཡང་དག་དགེ་
བའི་བཤེས་ལ་ཕྱག་འཚལ་ལོ། །མདོ་དང་སྔགས་ཀྱི་ཡོན་ཏན་ཀུན་འབྱོངས་ནས། །བྱང་ཆུབ་
ཐུགས་ཀྱི་ཆོས་ཚུལ་བཟང་པོ་ཡིས། །རྒྱལ་སྲས་ཆེན་པོའི་རྣམ་ཐར་འཛིན་མཁས་པ། །བློ་ལྡན་
སེམས་དཔའ་ཆེ་ལ་ཕྱག་འཚལ་ལོ། །བསླབ་སྦྱངས་ཡོན་ཏན་རྫོགས་པའི་ལྷུན་པོ་ལ། །བསླབ་
གསུམ་ཆོས་ཀྱི་བང་རིམ་མ་ཉམས་ཤིང་། །བསླབ་བྱའི་གནས་རྣམས་རྒྱལ་བའི་དགོངས་པ་བཞིན།
།
སློབ་མཛད་བླ་མར་གྱུར་ལ་ཕྱག་འཚལ་ལོ། །སྲིད་པའི་ཡོན་ཏན་ཅིར་ཡང་མི་གཟིགས་ཤིང་།
མྱང་འདས་ཞི་བའི་ཆོས་ལའང་མི་སེམས་པར། །རྒྱལ་བས་བརྙེས་པའི་གོ་འཕང་དེ་ཉིད་ལ།
འགྲོ་ཀུན་འདྲེན་མཛད་ཁྱོད་ལ་ཕྱག་འཚལ་ལོ། །རྟག་ཏུ་ངུར་སྨིག་འཛིན་པའི་དཔལ་ཡོན་གྱིས།
ཐུགས་བསྐྱེད་ནན་ཏན་ཆོས་ལ་དབང་འབྱོར་ནས། །རྒྱལ་བ་ཁྱབ་བདག་ཆེན་པོའི་རྣམ་རོལ་གྱི།
རྣལ་འབྱོར་གཡེལ་བ་མེད་ལ་ཕྱག་འཚལ་ལོ། །དེ་ལྟར་གསོལ་བས་མཐའ་ཡས་འགྲོ་བ་ཡི།
སྡིག་དང་སྡུག་བསྔལ་དང་དུ་བླངས་གྱུར་ཅིང༌། །བདེ་དང་དགེ་བ་གཞན་ལ་བསྔོས་བྱས་ནས།
སྲིད་དང་ཞི་བའི་མཐའ་ལས་གྲོལ་གྱུར་ཅིག །བདག་ཀྱང་དེང་ནས་ཚེ་རབས་ཐམས་ཅད་དུ།
མི་དགེའི་བཤེས་དང་སྡིག་པའི་གྲོགས་སྤངས་ནས། །རྒྱལ་བ་དགྱེས་པའི་ལམ་བཟང་ཚོལ་བ་ལ།
ཕྱི་ནང་རྐྱེན་གྱིས་གེགས་བྱེད་མ་གྱུར་ཅིག །ཅེས་འདི་ཡོན་ཏན་བློ་བཟང་པོའི། །ཁ་བཏོན་བགྱིད་
།
།
226

རྗེ་རོང་ཆེན་ལ་བསྟོད་པ་སོགས་བསྟོད་པའི་ཚོགས།
པའི་རིམ་པ་ལ། །དད་པས་བསྐུལ་བའི་ངོར་བགྱིས་ནས། །མཆོག་ལྡན་ལེགས་པའི་བློ་ཡིས་
སྦྱར།། །།